Upplýsingar um tónlistarstefnu og hljómsveitir

Tónlistarstefnan sem varð fyrir valinu er rokk, og er pæling að notast við hljómsveitir sem eru hættar störfum og eru að koma aftur í sviðsljósið.

Hljómsveitir sem koma fram:

* Beatles
* Fleetwood mac
* Black Sabbath
* The Eagles
* Genesis
* Rush
* Nirvana
* AC/DC
* Iron Maiden
* Metallica

# Lýsing á hljómsveit

## Beatles

Bítlarnir voru áhrifamikil [popphljómsveit](https://is.wikipedia.org/wiki/Poppt%C3%B3nlist) sem var stofnuð [1960](https://is.wikipedia.org/wiki/1960). Hljómsveitin er í hópi þeirra vinsælustu sem uppi hafa verið. Meðlimir sveitarinnar koma frá [Liverpool](https://is.wikipedia.org/wiki/Liverpool) í Englandi og á rætur sínar að rekja til [hljómsveitarinnar](https://is.wikipedia.org/wiki/Hlj%C3%B3msveit) [The Quarry Men](https://is.wikipedia.org/w/index.php?title=The_Quarry_Men&action=edit&redlink=1), sem var stofnuð af [John Lennon](https://is.wikipedia.org/wiki/John_Lennon) árið [1956](https://is.wikipedia.org/wiki/1956). Árið [1957](https://is.wikipedia.org/wiki/1957) gekk [Paul McCartney](https://is.wikipedia.org/wiki/Paul_McCartney) til liðs við hana, og árið [1958](https://is.wikipedia.org/wiki/1958) [George Harrison](https://is.wikipedia.org/wiki/George_Harrison) seinna ganga [Stuart Sutcliffe](https://is.wikipedia.org/w/index.php?title=Stuart_Sutcliffe&action=edit&redlink=1) og [Pete Best](https://is.wikipedia.org/w/index.php?title=Pete_Best&action=edit&redlink=1) til liðs við hana. Hljómsveitin gekk undir ýmsum nöfnum næstu árin, t.d. [Johnny and the Moondogs](https://is.wikipedia.org/w/index.php?title=Johnny_and_the_Moondogs&action=edit&redlink=1), [The Silver Beetles](https://is.wikipedia.org/w/index.php?title=The_Silver_Beetles&action=edit&redlink=1) og vorið [1960](https://is.wikipedia.org/wiki/1960) voru hljómsveitarmeðlimir farnir að kalla sig Bítlana (The Beatles).

[](https://is.wikipedia.org/wiki/Mynd:Beatles_logo.png)

Merki Bítlanna.

Í upphafi voru The Quarry Men aðeins enn ein [skiffle](https://is.wikipedia.org/w/index.php?title=Skiffle&action=edit&redlink=1) hljómsveitin í [Liverpool](https://is.wikipedia.org/wiki/Liverpool) en þroskaðist og þegar þeir slógu í gegn snemma á sjöunda áratugnum spiluðu þeir nýstárlega kraftmikla [popptónlist](https://is.wikipedia.org/wiki/Poppt%C3%B3nlist). Fyrsta [breiðskífa](https://is.wikipedia.org/wiki/Brei%C3%B0sk%C3%ADfa) þeirra [*Please Please Me*](https://is.wikipedia.org/w/index.php?title=Please_Please_Me&action=edit&redlink=1) kom út árið [1963](https://is.wikipedia.org/wiki/1963) og tónlist þeirra hélt áfram að þróast allt þar til yfir lauk árið [1970](https://is.wikipedia.org/wiki/1970), þegar síðasta plata þeirra kom út, [*Let it be*](https://is.wikipedia.org/wiki/Let_it_be), en samstarfi þeirra var þá þegar lokið og upptökurnar á plötunni voru gamlar.

Allt frá því að fyrsta platan kom út árið 1963 og þar til sú síðasta kom út árið 1970 samanstóð hljómsveitin af fjórum meðlimum, John Lennon, sem spilaði á [gítar](https://is.wikipedia.org/wiki/G%C3%ADtar) og [söng](https://is.wikipedia.org/wiki/S%C3%B6ngur), Paul McCartney, sem spilaði á [bassa](https://is.wikipedia.org/wiki/Rafbassi) og söng, George Harrison, sem spilaði á gítar og söng stöku sinnum, og svo [trommaranum](https://is.wikipedia.org/wiki/Trommur) [Ringo Starr](https://is.wikipedia.org/wiki/Ringo_Starr) (Richard Starkey), sem einnig söng örfá lög. Langflest lögin voru samin af frægasta lagahöfunda tvíeyki sögunnar Lennon/McCartney. Síðastliðin ár hafa átt sér stað miklar deilur á milli Paul McCartney og [Yoko Ono](https://is.wikipedia.org/wiki/Yoko_Ono) (síðari eiginkona John Lennon) vegna þess að Paul hefur viljað breyta skráningu laga sem hann samdi í McCartney/Lennon.

Bítlaæðið hófst í kjölfar útgáfu fyrstu plötu þeirra í Bretlandi árið 1963, en snemma árs árið [1964](https://is.wikipedia.org/wiki/1964) komu Bítlarnir fram í [*The Ed Sullivan Show*](https://is.wikipedia.org/w/index.php?title=The_Ed_Sullivan_Show&action=edit&redlink=1) í [Bandaríkjunum](https://is.wikipedia.org/wiki/Bandar%C3%ADkin). Bítlaæðið fór í kjölfarið eins og eldur í sinu um heiminn.

Bítlarnir gerðu tilraunir með [hugvíkkandi lyf](https://is.wikipedia.org/w/index.php?title=Hugv%C3%ADkkandi_lyf&action=edit&redlink=1) á sjöunda áratugnum og gáfu út plötur sem unnar voru undir áhrifum lyfjanna. Ber þar helst að nefna „Magical Mystery Tour“ og „Sgt. Peppers Lonely Hearts Club Band“.

Hljómsveitin framleiddi einnig nokkrar [kvikmyndir](https://is.wikipedia.org/wiki/Kvikmynd), sú fyrsta nefndist [*Bítlarnir*](https://is.wikipedia.org/wiki/B%C3%ADtlarnir_(kvikmynd)), eða *A Hard Day's Night* á móðurmálinu, og í kjölfarið fylgdu *Help!*, *Magical Mystery Tour*, Heimildarmyndin *Let It Be* og teiknimyndin *Yellow Submarine*, sem Bítlarnir komu nánast ekkert nálægt.

## Fleetwood Mac

**Fleetwood Mac** er [bresk-](https://is.wikipedia.org/wiki/Bretland)[bandarísk](https://is.wikipedia.org/wiki/BNA) [rokkhljómsveit](https://is.wikipedia.org/wiki/Rokk) stofnuð í [London](https://is.wikipedia.org/wiki/London) árið [1967](https://is.wikipedia.org/wiki/1967) af tveimur fyrrum meðlimum [John Mayall & the Bluesbreakers](https://is.wikipedia.org/w/index.php?title=John_Mayall_%26_the_Bluesbreakers&action=edit&redlink=1), [Mick Fleetwood](https://is.wikipedia.org/w/index.php?title=Mick_Fleetwood&action=edit&redlink=1) og [Peter Green](https://is.wikipedia.org/w/index.php?title=Peter_Green&action=edit&redlink=1). Annar félagið þeirra úr Bluesbreakers, [John McVie](https://is.wikipedia.org/w/index.php?title=John_McVie&action=edit&redlink=1), gekk nokkru síðar til liðs við hljómsveitina sem var nefnd eftir honum og Mick. Hljómsveitin átti nokkrum vinsældum að fagna í upphafi þegar [breski blúsinn](https://is.wikipedia.org/w/index.php?title=Breski_bl%C3%BAsinn&action=edit&redlink=1) stóð í mestum blóma og náðu í efsta sæti vinsældalista með lagið „Albatross“. Eftir 1975 breytti hljómsveitin um stefnu og fór meira út í popp/rokk með nýjum meðlimum, [Christine McVie](https://is.wikipedia.org/w/index.php?title=Christine_McVie&action=edit&redlink=1), [Lindsey Buckingham](https://is.wikipedia.org/w/index.php?title=Lindsey_Buckingham&action=edit&redlink=1) og [Stevie Nicks](https://is.wikipedia.org/w/index.php?title=Stevie_Nicks&action=edit&redlink=1). Platan [*Rumours*](https://is.wikipedia.org/w/index.php?title=Rumours&action=edit&redlink=1) sem kom út 1977 landaði fjórum smáskífum á topp 10 listann í Bandaríkjunum og er nú áttunda mest selda hljómplata allra tíma.

## Black Sabbath

**Black Sabbath** var ensk hljómsveit sem stofnuð var [1969](https://is.wikipedia.org/wiki/1969) af [Tony Iommi](https://is.wikipedia.org/wiki/Tony_Iommi), [Ozzy Osbourne](https://is.wikipedia.org/wiki/Ozzy_Osbourne), [Geezer Butler](https://is.wikipedia.org/wiki/Geezer_Butler) og [Bill Ward](https://is.wikipedia.org/wiki/Bill_Ward). Hljómsveitin er talin ein sú áhrifamesta í þróun [þungarokks](https://is.wikipedia.org/wiki/%C3%9Eungarokk).

## Saga

Hljómsveitin kom fyrst saman í [Birmingham](https://is.wikipedia.org/wiki/Birmingham) á Englandi árið 1968 og hét þá raun *Polka Tulk Blues Band* (seinna stytt í *Polka Tulk*) en breytti loks nafninu í *Earth*. Hljómsveitin spilaði [blús](https://is.wikipedia.org/wiki/Bl%C3%BAs) þangað til Geezer Butler, sem spilaði á bassa, samdi drungalegt lag sem hann nefndi *Black Sabbath* eftir samnefndri kvikmynd [Boris Karloff](https://is.wikipedia.org/w/index.php?title=Boris_Karloff&action=edit&redlink=1). Síðan þegar hljómsveitin fór að ruglast saman við aðra sem kallaði sig líka Earth breyttu meðlimirnir nafninu endanlega í **Black Sabbath** árið 1969. Hljómsveitin ákvað að einbeita sér að drungalegri tónlistarnálgun en meðlimirnir bjuggu í erfiðu hverfi í iðnaðarhverfi Birmingham borgar og fannst hippatónlistin sem fjallaði um ást og frið ekki eiga við sinn veruleika. [[1]](https://is.wikipedia.org/wiki/Black_Sabbath#cite_note-1)

Upphafleg liðskipan með Tony Iommi, Geezer Butler, Ozzy Osbourne og Bill Ward er oft talin raunverulega eða sígilda útgáfan af bandinu. Árið 1970 gáfu þeir út tímamótaverkið *Paranoid* og öfluðu sér vinsælda beggja vegna Atlantsála. Lög eins og *Paranoid* og *Iron Man* nutu vinsælda. Eftir því sem vinsældirnar jukust jókst einnig áfengis- og vímuefnaneysla meðlima sem náði hámarki þegar Ozzy var rekinn árið 1977. Hann kom síðar árið 1978 aftur í sveitina en var rekinn aftur árið 1979.

Við hljóðnemanum tók [Ronnie James Dio](https://is.wikipedia.org/wiki/Ronnie_James_Dio) fyrrum söngvari [Rainbow](https://is.wikipedia.org/wiki/Rainbow). Dio hóf að semja lög og texta með sveitinni og fyrsti ávöxtur þess samstarfs var platan *Heaven and hell* sem náði töluverðum vinsældum og gaf hljómsveitinni nýjan kraft.[[2]](https://is.wikipedia.org/wiki/Black_Sabbath#cite_note-2) Dio kom með öðruvísi söngstíl og notaði óspart fantasíukennda texta og látbragð á tónleikum (djöflahorn).[[3]](https://is.wikipedia.org/wiki/Black_Sabbath#cite_note-3) Þó að vel hafi farið með Dio og Sabbath í upphafi myndaðist núningur milli Geezer Butler og Tony Iommi annars vegar og Dio og Vinnie Appice (trommara) hins vegar. Niðurstaðan úr því varð að Dio og Appice hættu í Sabbath. Dio átti endurkomu í Sabbath árin 1991-1993 með plötunni *Dehumanizer* og síðar.

Eftir að Dio hætti skipti sveitin títt um meðlimi og Iommi hélt beinlínis nafninu gangandi frá miðjum níunda áratugarins til miðs tíunda áratugarins. Nefna má [Ian Gillan](https://is.wikipedia.org/w/index.php?title=Ian_Gillan&action=edit&redlink=1), söngvara [Deep Purple](https://is.wikipedia.org/wiki/Deep_Purple) sem söng á plötunni *Born again* og söngvarann Tony Martin og plötuna *Headless Cross* á því tímabili. Árið 1997 komu upphaflegu meðlimirnir saman aftur og fóru í tónleikaferðalög til ársins 2005 ásamt því að gefa út plötuna *Reunion* sem var tónleikaplata en hún innihélt einnig tvö ný stúdíólög.

Eftir að safnskífa með Dio efninu í Sabbath kom út árið 2006 ákváðu þeir sem komu að því tímabili í bandinu að túra undir nafninu Heaven and hell auk þess að gefa út eina breiðskífu. Dio lést árið 2010 og árið 2011 ákváðu upprunalegu meðlimirnir sveitarinnar að koma saman aftur og taka upp nýja breiðskífu. Hún fékk heitið *13*. Þó hætti Bill Ward við og Brad Wilk ([Rage Against The Machine](https://is.wikipedia.org/wiki/Rage_Against_The_Machine)) var fenginn til að spila á trommur á plötunni. Tony Clufetos ([Rob Zombie](https://is.wikipedia.org/w/index.php?title=Rob_Zombie&action=edit&redlink=1), Ozzy Osbourne) lék trommur á tónleikum.

Árið 2015 ákvað Sabbath að fara í sitt síðasta tónleikaferðalag um heiminn, *The End* og hófst það í byrjun árs 2016. Tony Iommi lýsti því yfir að hann hafði fengið nóg af tónleikaferðalögum og vildi taka því hægar. Hann hafði greinst með krabbamein nokkrum árum áður. [[4]](https://is.wikipedia.org/wiki/Black_Sabbath#cite_note-4)

Fyrirhugað var að gefa út nýja breiðskífu en að lokum var tekið fyrir það. Þó ákvað Sabbath að gefa út plötu með m.a. 4 óútgefnum lögum sem tekin voru upp á tímabili plötunnar 13. Stuttskífan hlaut nafnið *The End* og var seld á tónleikum sveitarinnar. [[5]](https://is.wikipedia.org/wiki/Black_Sabbath#cite_note-5) Sabbath spilaði síðustu tónleika sína 4. febrúar árið [2017](https://is.wikipedia.org/wiki/2017) í heimaborg sinni [Birmingham](https://is.wikipedia.org/wiki/Birmingham). Iommi hefur ekki útilokað einstaka tónleika og nýtt efni þó. [[6]](https://is.wikipedia.org/wiki/Black_Sabbath#cite_note-6)

Viðfangsefni sveitarinnar hafa verið úr ýmsum áttum: Stríð, trúarbrögð, vímuefni, sálræn barátta og samfélagsmál.

## The Eagles

**Eagles** voru [bandarísk](https://is.wikipedia.org/wiki/Bandar%C3%ADkin) [rokkhljómsveit](https://is.wikipedia.org/wiki/Hlj%C3%B3msveit). Hún var stofnuð í [Los Angeles](https://is.wikipedia.org/wiki/Los_Angeles) árið 1971 af [Glenn Frey](https://is.wikipedia.org/w/index.php?title=Glenn_Frey&action=edit&redlink=1), [Don Henley](https://is.wikipedia.org/w/index.php?title=Don_Henley&action=edit&redlink=1), [Bernie Leadon](https://is.wikipedia.org/w/index.php?title=Bernie_Leadon&action=edit&redlink=1) og [Randy Meisner](https://is.wikipedia.org/w/index.php?title=Randy_Meisner&action=edit&redlink=1).

Þeir unnu [Grammy-verðlaunin](https://is.wikipedia.org/wiki/Grammy-ver%C3%B0launin) sex sinnum.[[1]](https://is.wikipedia.org/wiki/Eagles#cite_note-1) Hljómsveitin er í 75. sæti yfir bestu hljómsveitir allra tíma að mati tímaritsins Rolling Stone[[2]](https://is.wikipedia.org/wiki/Eagles#cite_note-2) og á breiðskífu í 37. sæti yfir bestu breiðskífur allra tíma.[[3]](https://is.wikipedia.org/wiki/Eagles#cite_note-3) Þeir eiga jafnframt mest seldu plötu í Bandaríkjunum, *Their Greatest Hits 1971-1975*.[[4]](https://is.wikipedia.org/wiki/Eagles#cite_note-4)

Eagles hættu í júlí 1980 en tóku aftur saman árið 1994 fyrir breiðskífuna *Hell Freezes over*. Þeir voru á stífu tónleikaferðalagi síðan þá og komust inn í [Rock and Roll Hall of Fame](https://is.wikipedia.org/w/index.php?title=Rock_and_Roll_Hall_of_Fame&action=edit&redlink=1) árið 1998.[[5]](https://is.wikipedia.org/wiki/Eagles#cite_note-5) Árið 2007 gáfu þeir út *Long Road out of Eden*, fyrstu breiðskífu sína í 28 ár. Glenn Frey lést í New York þann 18. janúar 2016 eftir baráttu við veikindi. Eftir andlát Frey ákvað The Eagles að leggja upp laupana árið 2016 og léku síðast á 58. Grammy verðlaunaafhendingunni í febrúar sama ár.

## Genesis

**Genesis** er [ensk](https://is.wikipedia.org/wiki/England) [framsækin rokk-hljómsveit](https://is.wikipedia.org/wiki/Frams%C3%A6ki%C3%B0_rokk) sem var stofnuð árið 1967 í [Godalming, Surrey](https://is.wikipedia.org/w/index.php?title=Godalming,_Surrey&action=edit&redlink=1) í England af [Peter Gabriel](https://is.wikipedia.org/w/index.php?title=Peter_Gabriel&action=edit&redlink=1), [Tony Banks](https://is.wikipedia.org/w/index.php?title=Tony_Banks&action=edit&redlink=1), [Mike Rutherford](https://is.wikipedia.org/w/index.php?title=Mike_Rutherford&action=edit&redlink=1) og [Phil Collins](https://is.wikipedia.org/w/index.php?title=Phil_Collins&action=edit&redlink=1)

## Rush

**Rush** var kanadísk [framsækin rokkhljómsveit](https://is.wikipedia.org/wiki/Frams%C3%A6ki%C3%B0_rokk) sem stofnuð var árið 1968. Sveitin hóf ferilinn í blúsrokki en síðan þróaðist tónlistin í framsæknari átt og textagerðin varð fantasíu og vísindaskáldsögutengd. Á 9. áratugnum notaðist sveitin mikið við hljómborð og hljóðgervla en hvarf aftur til gítarriffa á 10. áratugnum. Sveitin hefur haft áhrif á marga rokktónlistarmenn og hlotið ýmsar viðurkenningar. Árið 2015 fóru meðlimirnir í sitt síðasta tónleikaferðalag en þremur árum seinna var tilkynnt að þeir hyggðust hvorki spila meir á tónleikum né taka upp nýja tónlist.

## Nirvana

**Nirvana** var [gruggrokk-](https://is.wikipedia.org/wiki/Grugg)[hljómsveit](https://is.wikipedia.org/wiki/Hlj%C3%B3msveit) sem var starfandi á síðari hluta níunda áratugarins fram að miðjum tíunda áratugsins. Hljómsveitin hætti störfum eftir að [söngvari](https://is.wikipedia.org/wiki/S%C3%B6ngvari) og [gítarleikari](https://is.wikipedia.org/wiki/G%C3%ADtarleikari) sveitarinnar, [Kurt Cobain](https://is.wikipedia.org/wiki/Kurt_Cobain), lést 5.apríl 1994.

## Saga hljómsveitarinnar

Nirvana var stofnuð árið [1987](https://is.wikipedia.org/wiki/1987) í Aberdeen, [Washington](https://is.wikipedia.org/wiki/Washington) fylki. Kurt Cobain kynntist [Krist Novoselic](https://is.wikipedia.org/wiki/Krist_Novoselic) í gegnum hljómsveitina *The Melvins*. Áður en þeir stofuðu Nirvana, voru þeir í mörgum hljómsveitum saman. [*Bleach*](https://is.wikipedia.org/w/index.php?title=Bleach&action=edit&redlink=1) var heitið á fyrstu breiðskífu sveitarinnar og kom hún út árið [1989](https://is.wikipedia.org/wiki/1989). Eftir Bleach kom [Nevermind](https://is.wikipedia.org/wiki/Nevermind) árið [1991](https://is.wikipedia.org/wiki/1991), þekktasta skífa þeirra félaga. [Incesticide](https://is.wikipedia.org/w/index.php?title=Incesticide&action=edit&redlink=1), sem var þriðji diskurinn, kom út árið [1992](https://is.wikipedia.org/wiki/1992), og eru á þeim disk B-hliða lög. Síðasti diskurinn sem kom út meðan Nirvana var ennþá starfandi, var [In Utero](https://is.wikipedia.org/w/index.php?title=In_Utero&action=edit&redlink=1), árið [1993](https://is.wikipedia.org/wiki/1993). Seinna eftir að Nirvana hætti, komu út nokkrir diskar. [MTV Unplugged in New York](https://is.wikipedia.org/w/index.php?title=MTV_Unplugged_in_New_York&action=edit&redlink=1) kom út í nóvember [1994](https://is.wikipedia.org/wiki/1994).[From the Muddy Banks of Wishkah](https://is.wikipedia.org/w/index.php?title=From_the_Muddy_Banks_of_Wishkah&action=edit&redlink=1) kom út [1996](https://is.wikipedia.org/wiki/1996), sem eru tökur frá tónleikum á árunum 1989-1994.

Dave Grohl stofnaði hljómsveitina [Foo Fighters](https://is.wikipedia.org/wiki/Foo_Fighters) eftir endalok Nirvana.

## AC/DC

**AC/DC** er [áströlsk](https://is.wikipedia.org/wiki/%C3%81stral%C3%ADa) [þungarokkhljómsveit](https://is.wikipedia.org/wiki/%C3%9Eungarokk) sem bræðurnir [Angus](https://is.wikipedia.org/w/index.php?title=Angus_Young&action=edit&redlink=1) og [Malcolm Young](https://is.wikipedia.org/w/index.php?title=Malcolm_Young&action=edit&redlink=1) stofnuðu í [Sydney](https://is.wikipedia.org/wiki/Sydney) í nóvember [1973](https://is.wikipedia.org/wiki/1973). Árið eftir tók [Bon Scott](https://is.wikipedia.org/w/index.php?title=Bon_Scott&action=edit&redlink=1) við sem söngvari og 1975 kom fyrsta breiðskífa hljómsveitarinnar, [*High Voltage*](https://is.wikipedia.org/w/index.php?title=High_Voltage&action=edit&redlink=1), út. Í kjölfarið fylgdu plötur á borð við [*T.N.T.*](https://is.wikipedia.org/w/index.php?title=T.N.T.&action=edit&redlink=1) (1975), [*Dirty Deeds Done Dirt Cheap*](https://is.wikipedia.org/w/index.php?title=Dirty_Deeds_Done_Dirt_Cheap&action=edit&redlink=1) (1976) og [*Highway to Hell*](https://is.wikipedia.org/w/index.php?title=Highway_to_Hell&action=edit&redlink=1) (1979). Bon Scott lést árið [1980](https://is.wikipedia.org/wiki/1980) vegna ofneyslu áfengis og [Brian Johnson](https://is.wikipedia.org/w/index.php?title=Brian_Johnson&action=edit&redlink=1) tók við sem aðalsöngvari. Sama ár og Scott lést kom metsöluplatan [*Back in Black*](https://is.wikipedia.org/w/index.php?title=Back_in_Black&action=edit&redlink=1) út og [*For Those About to Rock We Salute You*](https://is.wikipedia.org/w/index.php?title=For_Those_About_to_Rock_We_Salute_You&action=edit&redlink=1) árið eftir. Seinni plötur hljómsveitarinnar nutu ekki nærri eins mikillar hylli og vinsældir hennar dalaði þar til [*The Razor's Edge*](https://is.wikipedia.org/w/index.php?title=The_Razor%27s_Edge&action=edit&redlink=1) kom út 1990 með lögunum „Thunderstruck“ og „Moneytalks“. Eftir 1990 hefur lengra liðið milli stúdíóplata hljómsveitarinnar en á sama tíma hafa komið út hljómleikaplötur og safnplötur. Angus Young er þekktur fyrir að koma fram á tónleikum í breskum skólabúningi.

## Þróun síðustu ár

Árið 2014 varð Malcolm Young að hætta vegna [heilabilunar](https://is.wikipedia.org/w/index.php?title=Heilabilun&action=edit&redlink=1). Stevie Young, frændi Malcolm og Angusar tók við sem gítarleikari. Sama ár var trommarinn Phil Rudd ákærður fyrir tilraun til morðs og fíkniefnabrot. Hann lýsti sig sekan fyrir dómi á Nýja Sjálandi fyrir að hafa hótað að myrða mann sem vann hjá sér og að eiga fíkniefni. [[1]](https://is.wikipedia.org/wiki/AC/DC#cite_note-1) Trommarinn Chris Slade sem áður hafði spilað með bandinu tók við af Rudd.

Árið 2016 gat Brian Johnson ekki tekið þátt í tónleikum sveitarinnar vegna heyrnarskaða og eftir að hafa íhugað söngvara ákvað sveitin að láta [Axl Rose](https://is.wikipedia.org/w/index.php?title=Axl_Rose&action=edit&redlink=1), söngvara [Guns N' Roses](https://is.wikipedia.org/wiki/Guns_N%27_Roses) klára Rock or Bust tónleikaferðalagið. Brian Johnson var þakkað fyrir árin í sveitinni og óskað alls hins besta. [[2]](https://is.wikipedia.org/wiki/AC/DC#cite_note-2) Cliff Williams, bassaleikari, hætti eftir Rock and Bust túrinn og er framtíð hljómsveitarinnar í óvissu.

Malcolm Young lést árið 2017, 64 ára að aldri.

## Iron Maiden

**Iron Maiden** er [þungarokkshljómsveit](https://is.wikipedia.org/wiki/%C3%9Eungarokk) sem var stofnuð á jóladag árið [1975](https://is.wikipedia.org/wiki/1975) af bassaleikaranum [Steve Harris](https://is.wikipedia.org/w/index.php?title=Steve_Harris&action=edit&redlink=1) fyrrverandi meðlim [Gypsy's Kiss](https://is.wikipedia.org/w/index.php?title=Gypsy%27s_Kiss&action=edit&redlink=1) og [Smiler](https://is.wikipedia.org/w/index.php?title=Smiler&action=edit&redlink=1). Hljómsveitin er ein sú áhrifamesta og þekktust af gaddavírsböndum („heavy metal“) heims og hefur selt meira en 100 milljón plötur á heimsvísu.

## Metallica

**Metallica** er [bandarísk](https://is.wikipedia.org/wiki/Bandar%C3%ADkin) [þungarokkshljómsveit](https://is.wikipedia.org/wiki/%C3%9Eungarokk) sem hefur verið virk síðan á [9. áratugnum](https://is.wikipedia.org/wiki/1981-1990). Á fyrri hluta ferilsins áttu þeir mikinn þátt í þróun svokallaðs [*þrass-þungarokks*](https://is.wikipedia.org/wiki/%C3%9Erass)*,* en upp úr [1990](https://is.wikipedia.org/wiki/1990) fór sveitin að öðlast almennari vinsældir og í gegnum [10. áratuginn](https://is.wikipedia.org/wiki/1991-2000) var hún með þekktustu nöfnunum á sviði þungarokksins.

**Heimildarskrá**

<https://is.wikipedia.org/wiki/B%C3%ADtlarnir>

<https://is.wikipedia.org/wiki/Fleetwood_Mac>

<https://is.wikipedia.org/wiki/Black_Sabbath>

<https://is.wikipedia.org/wiki/Eagles>

<https://is.wikipedia.org/wiki/Genesis_(hlj%C3%B3msveit)>

<https://is.wikipedia.org/wiki/Rush>

<https://is.wikipedia.org/wiki/Nirvana_(hlj%C3%B3msveit)>

<https://is.wikipedia.org/wiki/AC/DC>

<https://is.wikipedia.org/wiki/Iron_Maiden>

<https://is.wikipedia.org/wiki/Metallica>